Gözlərəm yolunu, ata, mən sənin
Pədəri-mehriban, ey nuri-didar,
Gözlərəm yolunu, ata, mən sənin.
Nökərəm necə ki, canımda can var,
Gözlərəm yolunu, ata, mən sənin.

Sən gedəndə, intizaram dalınca,
Gecə-gündüz yol gözlərəm gəlincə,
Yalvarram Allaha ta sübh olunca,
Gözlərəm yolunu, ata, mən sənin.

Əlinin də qəlbi gəlibdir coşa,
Eşidin, qardaşlar, edin tamaşa.
Bu uzaq səfərin yetincə başa
Gözlərəm yolunu, ata, mən sənin.

XIX əsrin qoşmaları